जिन्होंने मौत से आंखें मिलाना सिखाया\nमशहूर अमरीकी नेता, लेखक, दार्शनिक और वैज्ञानिक, बेंजामिन फ्रैंकलिन ने ये बात 18वीं सदी में कही थी.

मगर, आज कुछ वैज्ञानिकों और कारोबारियों की बातों पर यक़ीन करें तो ये बात अब आधी ही सच है.

आज आप दो लाख़ डॉलर में अपनी लाश को बड़े से रेफ्रिजरेटर में जमा करा सकते हैं.

ये विशाल रेफ्रिजरेटर अमरीका के एरिज़ोना राज्य के स्कॉट्सडेल में है.

समाप्त

या फिर अस्सी हज़ार डॉलर में आप अपना दिमाग़ ऐसे ही फ्रीज करा सकते हैं.

ताकि कभी साइंस इतनी तरक़्क़ी कर ले कि मुर्दा को ज़िंदा कर सके, तो आपको दूसरी ज़िंदगी जीने का मौक़ा मिल सके.

अब तक एक हज़ार लोगों ने फिर से ज़िंदा होने के इस कारोबार में ख़ुद को साझीदार बनाया है.

इसी कारोबार पर ज़बरदस्त चोट की थी ब्रिटिश मूल की अमरीकी महिला जेसिका मिटफ़ोर्ड ने.

जेसिका मिटफ़ोर्ड, मशहूर उपन्यासकार नैन्सी मिटफ़ोर्ड की बहन थीं. जेसिका के एक साथ कई किरदार थे.

वो वामपंथी बाग़ी थीं, खोजी पत्रकार थीं, लोगों के हक़ के लिए लड़ने वाली कार्यकर्ता थीं और पॉप गायिका भी थीं, जिन्होंने सिंडी लॉपर और माया एंजेलो के साथ मिलकर गाने गाए थे.

मशहूर लेखिका जेके रॉलिंग, जेसिका से बहुत प्रभावित थीं, इतना कि उन्होंने अपनी पहली बेटी का नाम भी जेसिका के नाम पर रखा था.

मगर, जेसिका को सबसे ज़्यादा शोहरत उनकी क़िताब, 'द अमरीकन वे ऑफ डेथ' से मिली.

ये क़िताब 1963 में छपी थी. जेसिका को आज भी उनकी इस क़िताब की वजह से ही याद किया जाता है.

इसमें उन्होंने अमरीका में अंतिम संस्कार के रिवाज़ के नंगे सच को उघाड़कर रख दिया था.

जेसिका के बचपन का नाम डेका था. वो ब्रिटेन के एक सामंती परिवार में पैदा हुई थीं.

बारह बरस की उम्र में जेसिका ने घर से भागने का प्लान बनाना शुरू कर दिया था.

इसके लिए उन्होंने 'रनिंग अवे अकाउंट' भी खोल लिया था. घर में हिटलर के नाज़ीवाद से सहानुभूति का माहौल था.

जेसिका पर इसका भी असर पड़ा. उनकी बड़ी बहन यूनिटी तो भागकर जर्मनी चली गई थीं. वहां वो हिटलर की बेहद नज़दीकी हो गईं.

जबकि एक और बड़ी बहन डायना ने ब्रिटेन के फ़ासीवादी संगठन के मुखिया ओसवाल्ड मोज़्ले से शादी कर ली. इस शादी में ख़ुद हिटलर शरीक़ हुए थे.

हालांकि जेसिका को फ़ासीवादी विचारधारा से नफ़रत थी. 19 बरस की उम्र में उनकी मुलाक़ात सर विंस्टन चर्चिल के भतीजे एस्मॉन्ड रोमिली से हुई. फिर दोनों ने घर से भागकर शादी कर ली.

उसके बाद स्पेन के...\n\ntl;डॉ:
'इस दुनिया में कुछ भी तय नहीं, सिवाए मौत और टैक्स के'.